**פרשת מקץ**

**העמק דבר בראשית פרק מא**

(ד) ותאכלנה הפרות. לא כתיב שבע הפרות כמו דכתיב בפרות הטובות, אלא סתם פרות שתים הנה, דשתי שנים הראשונות אכלו יגיע שבע שנים הטובות, ואח"כ הועיל מעט ביאת יעקב למצרים שלא תכרת ברעב, וע"ע להלן מקרא ל"ד:

(ה) עלות בקנה אחד. גם זה בא להוכיח שיהיה השובע רק במקום אחד היינו במצרים, משא"כ בשבלים הרעות היה בשבע קנים מפוזרים מעט, להוכיח שנתפזרו צורת השבלים הלאה ממצרים.

(ח) חלומו ואין פותר אותם. לא כתיב חלומותיו, משום שפרעה לבד הבין כי חלום אחד הוא, והמה טעו במה שחשבו כי המה שני חלומות, שהרי הקיץ בנתים וכ"כ הרמב"ן, ויוסף ביאר טעם היקיצה, כמו שיבואר:

(יב) נער עברי עבד. מוסיף פלא בכל פרט, שהוא נער ולא למד חכמות, ועברי א"כ לא בא בכח הכישוף, ועבד ג"כ לא ניתן לבתי חכמה, וא"כ הוא ענין אלהי, כמו שידוע היה להם שמשפחת העברים המה למעלה מטבע שאר בני אדם...

**בחלמי הנני וגו'. לא היה צריך הכתוב לשנות ספור החלום, אלא הכי מיבעי ויספר פרעה ליוסף את החלום, אלא משום שיש בהם דברים שנתחדש שראה גם באיזה דיוקים שלא נתבאר בראשונה, ועל כל דיוק יש פתרון בפני עצמו כאשר יבואר:**

(כד) ואמר אל החרטמים ואין מגיד לי. כ"ז נראה מיותר, וגם כי כבר אמר ופותר אין אותו... אבל חרטמים שהוא מעשה כישוף שהמה היו צריכים לדעת פתרון החלום, וא"כ מן התימה הוא מדוע כן הוא:

(כה) ויאמר יוסף. היה ראוי לפתור בלשון עז, כי דבר ה' הוא נחוץ לשמוע, וכ"כ בסמוך אשר דברתי, אלא משום כבוד המלך השפיל קולו כמו שאומר בקר רוח, אבל אח"כ אמר אשר דברתי, שאינו אמירה אלא דבור:

את אשר האלהים עשה. ביאר בראשונה על שהחרטמים לא ידעו הפתרון, וכ"כ בספורנו, וביאר הענין, דכל החלומות צודקים המה באים מחמת שבעל החלום יודע מהנשמע מאחורי הפרגוד והוא מודיע להאדם, והחרטמים יודעים ע"י שדים מה שנאמר למעלה ג"כ מאחורי הפרגוד

**(כח) הוא הדבר וגו'. הרעב הוא התכלית אשר האלהים הראה את פרעה ולא השוב**

(לג) ועתה ירא פרעה. באשר היה מדבר ברוח הקדש, על כן היה לו עוז להגיד לפרעה מה שחובה עליו לעשות:

(לח) אשר רוח אלהים בו. אינו כפתרון של חכם שמבין מתוך החלום שכך פתרונו, וגם אינו כפתרון החרטמים שיודעים מאחורי הפרגוד מה שנאמר לו בחלום, שבזה האופן אין ידיעתם בפרטות כ"כ, אלא רוח אלהים בו. שיודע הכל על פי רוח הקדש:

(לט) אחרי הודיע אלהים אותך. מזה יש להבין שעל ידך יהא מתנהג הענין הנשגב בשלמות, ומש"ה הודיע אלהים אותך, כמו שהודיע בשביל זה את פרעה משום שבידו הדבר תלוי. וכיב"ז אי' בתענית פ"ג [כ"א א'] בעובדא דר' יוחנן ואילפא אשר הוכיח ר"י מדשמע הוא את הבת קול ולא אילפא שמע מינה דקיימא לי' שעתא, כך מדהודיע ה' את כל זה אותך, אין נבון וחכם. אין לנו לקוות לאיש שיכלכל בחכמה ובתבונה, כמוך. שרצון אלהים לסייעך בזה:

(מה) צפנת פענח. שם פענח הוא מורכב משני שרשים, **פע** משורש הופעה וכבוד, ו**נח** מלשון נחת ועונג הנפש, והכונה שקראו בזה השם אחר שגדלו והרים כבודו, הוא משום שנתפעל פרעה מעוצם כחו של יוסף, שהרי **מי שחי כמה שנים בשפלות ומתעלה פתאום במעלה גבוהה מאד, אי אפשר לסבול, וקרוב מאד שיצא מדעתו או שימות**, והרי פרעה רואה אשר יוסף מבית הסורים יצא למלוך, ולא נשתנה כחו, שנית, דמי שאינו מורגל כי אם בעבדות והכנעה אינו יודע איך להנהיג שררה פתאום, והרי יוסף מעבדות הגיע להנהגה נפלאה, מזה אמר פרעה שיוסף מעיקרו אינו עבד ואינו שפל, כי אם שהוא בכחו להיות רם ונשא, אלא שלא היה בפועל על פי סיבה, מש"ה אחר שהגיע לכך עומד על כחותיו העיקרים, וזהו הוראת השם צפנת פענח, הוא איש אשר בכחו צפונה הופעת השררות והנחת:

**העמק דבר בראשית פרק מב**

(ג) וירדו אחי יוסף עשרה. הודיע הכתוב שעתה נתקיים החלום הראשון של יוסף שחלם שאלומותיהם ישתחוו לאלומתו, ואז לא היה בנימין עמם בצאן, שהיה עוד צעיר לימים, ומש"ה היה שירדו אחי יוסף עשרה לשבור בר:

(ד) ואת בנימין וגו'. כי לא היה בכלל החלום, על כן הוסב דעת יעקב לבלי שלחו:

(ט) את החלומות. שני החלומות, והודיע הכתוב שלא מחמת נקימה ח"ו התהלך עמם בעקשות כזה, אלא משום שנזכר החלומות שהוא כעין נבואה, **שהרי החלום הראשון כבר נתקיים, וא"כ עליו לראות שיקוים גם השני**, ואם לא יעשה כן יהיה כנביא שמוותר על דברי עצמו, על כן ביקש סיבה שיגיע לזה:

(יא) כלנו בני איש אחד נחנו. והאיך אפשר להיות שאב א' לעשרה בנים יניח את כולם להיות נפרדים תמיד ממנו...

(יב) לא כי ערות וגו'. הן הראיתם לדעת הוכחה טובה שאינכם מרגלים קבועים תמיד, אבל עדיין אני אומר כי בשעה זו באתם לראות ערות הארץ...

(יג) בארץ כנען. הוסיפו להוכיח כי גם זה החשד אי אפשר, א' שאנו **מבני כנען** הסמוכה למצרים, ואם היה בדעת מלכי ארץ כנען ללחום עם מצרים, לא היו צריכים לשלוח לראות ערות הארץ:

והנה הקטן וגו'. הוכחה שניה, שהרי **הקטן שמה**, ואפשר לשלוח ולחקור ממנו אם אינם מחוסרים בר אנחנו:

והאחד איננו. הוכחה שלישית, **כי באשר אחינו האחד איננו עמנו ואפשר שהוא במצרים, והאיך נלחום** **פה**, ויהי הוא בסכנת מות על ידינו:

(יד) הוא אשר וגו' מרגלים אתם. מעתה חזר לטענה ראשונה שאתם מרגלים בקביעות, ובטל טענה הראשונה שאתם בני אב אחד ואיך היה מניח כולם להפרד ממנו, שהרי עוד נשאר אצלו בן אחד, וטענה שניה אינה מבוררת כי באמת כנים המה, ועוד הוכחה שמרגלים אתם, ממה שהאחד איננו, ***דמסתמא נפל ביד בהיותו מרגל גם הוא, ולא נשאר אלא העצה רק לחקור מהאח הקטן, אם כן בזאת וגו':***

(כד) וידבר אלהם. שיתנו בידו אחד מהם, והמה לא רצו כדבר ראובן, על כן ויקח. הוא מאתם את שמעון ויאסר אתו לעיניהם. שלם להם במדה, שראו את שמעון מתאכזר עליו ולא מיחו בידו, אף על גב שלא יכלו לסבול, כך ראו בעיניהם שמאסרים את שמעון ואינם יכולים למחות. ולפי דברינו מבואר מאין ידע יוסף כי שמעון הוא החייב בדינו, והרי הא שדברו איש אל אחיו בדותן לא שמע יוסף אז, אלא ידע הכל מהתודותם כאן, ובב"ר פ' פ"ד יש בא"א וכפירש"י:

(לו) אלהם. כתיב חסר, שלא דבר עמהם פנים אל פנים, לאמר להם אותי שכלתם, והיינו החשד אשר המה הרגו את יוסף אחיהם, אלא דיבר יעקב בפני עצמו ושיגיע לאזנם ויבינו כי הוא חושדם:

אתי שכלתם. מבואר שחשדם שהם נגעו בידיהם ביוסף ובשמעון כפרש"י:

***עלי היו כלנה. דבר בפני עצמו בלשון נסתר, כל בני עלי היו לצערי ולמרר את חיי, במה שמתקוטטים עד שהורגים לבסוף זה את זה:***

(לז) ויאמר ראובן וגו'. הוא בטח יותר מכל האחים, באשר ידע בנפשו כי אין עליו חטא מכירת יוסף, ואין עליו עונש בידי שמים, אלא כשהוא עמהם אז בהדי הוצא לקי כרבא כדאי' פ' החובל [ב"ק דצ"ב א'], אבל כאשר יהי המשא רק עליו לא תגיע לו צרה מיוחדת, וזהו באמת עצה טובה שיוסף לא היה מצער לראובן כלל, אבל יעקב לא ידע מזה:

את שני בני תמית וגו'. זהו הבטחה ליעקב, לפי שסבר שהאחים חייבים בדבר שמעון ג"כ, וא"כ מסתמא ראובן הגדול שבכולם ידו בזה, ע"ז אמר כי את שני בני תמית אם יד תגע בבנימין:

**העמק דבר בראשית פרק מג**

(ו) **ויאמר ישראל. כתיב כאן שם ישראל, כי בא בכאן ללמדם דעת לדורות הבאים אשר יהיו בגלות ויעמדו להיות נשפט לפני אדונים, שלא לדבר יותר מהתשובה על השאלה:**

(ח) **אל ישראל אביו. פירש המקרא כאן אל ישראל, שאמר לו בלב נכון שאין לו פחד מכל אופני פחדים, באשר הוא בוטח בשם ישראל כי שרית עם אלהים ועם אנשים:**

ונחיה ולא נמות. כאן א"א לפרש ונחיה ולא נמות כמש"כ לעיל מ"ב ב', מש"ה ע"כ הפי' כמש"כ רש"י נצנצה בו רוה"ק כו':

(יא) **ויאמר אלהם ישראל אביהם. כתיב ישראל, משום שאמר ברוה"ק להגיד לדורות כי בגלות אם יהיו נשפטים עם אדון גם בהצדקם אח"כ יביאו לו מנחה. ומש"ה כתיב אלהם חסר, משום שלא אל בניו לבד דבר, אלא לדורות, ויגיע מזה גם להם:**

(כו) הביתה. לא בחדר שהם יושבים, אלא לפנים ממנו, על כן ויביאו לו וגו' הביתה. לאותו בית שהוא יושב תמיד. והנה לשון אשר בידם מיותר, והרי במקרא הקודם לא כתיב כן, וגם ויביאו הא' בדגש, ללמדנו על חוזק הבאה, [וכיב"ז אי' בס' ויקרא כ"ג י"ז תביאו לחם תנופה, ופירשנו שם], וכל זה מראה שכל אחד השתדל להושיט בידו, ולא אחד או שנים יביאו בשליחות כולם, אלא כל אחד בידו ממש להראות חביבות הדבר, **וכי כל אחד נהנה מזה, וכאן נתקיים פתרון החלום והנה תסבינה אלמתיכם, וכמ"ש במקומו:**

(כז) השלום אביכם וגו' העודנו חי. פי' המפרשים תמוה, חדא דא"כ היה ראוי לומר השלום לאביכם, וכבר עמד ע"ז בא"ע ולא יישב א"נ, וגם מה זו שאלה העודנו חי אחר ששואל אם שלום לו, הרי יודע כי חי הוא. אלא פי' השלום אביכם הוא כמו השלום זמרי [מ"ב ט' ל"א], השלום יהוא מלכים ב' ט', דמשמעו אם אתה שלום עמדי או הנך ברוגז, כך שאלם השלום אביכם, אם אינו בכעס עלי על לקיחת בן זקונים שלו, ועל זה השיבוהו בחכמה שלום לעבדך. הרי הוא עבדך, ואיך יכעוס או ירגיז על האדון, ואין לשאול בשלום כ"א אם שלם הוא בגופו, כן הוא שלום לעבדך. עוד שאלם העודנו חי. אין הפי' אם חי ולא מת, שהרי זה יודע כמובן משאלה ראשונה, אלא אם הוא עודנו בריא וחזק בגופו. ועל זה השיבוהו עודנו חי. והם לא הבינו מה כונת שאלה זו, אמנם היה ליוסף בזה כונה עיקרית לדבר התודעותו אליהם, דבאמת יש לתמוה מה ראה יוסף לצער גם עתה את אחיו במעשה הגביע**, הרי נתקיים החלום השני באחד עשר כוכבים**, וברור שהבין **שעדיין חסר השתחואה של השמש הוא אביו,** וכסבור שע"י הגביע ישאר בנימין עמו, וידע שאביהם לא ינוח ולא ישקוט עד שיבוא בעצמו וישתחוה ליוסף שיניח אותו ואז יתודע, ולא היה מניח יוסף מזה הרעיון עד שאמר לו יהודה **והיה כראותו כי אין הנער ומת, מיד הבין כי אי אפשר שיתקיים החלום בזה האופן**, על כן התודע, והחלום נתקיים במנחה ששלח לו כמ"ש לעיל י"א או כמו שיבואר בסמוך, וע"ע מ"ש להלן מ"ו כ"ט, אך עתה היה נצרך ליוסף לדעת אם אביו חזק בבריאות ולא יזיק לו מה שיעכב את בנימין, והמה לא הבינו, וכסבורים ששואל לשם חיבה ואהבה:

(כח) ויקדו וישתחוו. על סבר פנים יפות, ושחושש לחיות אביהם, או שהשתחוו בשם אביהם, **ונתקיים כאן החלום של השתחואת השמש:**

(כט) **הזה אחיכם הקטן אשר אמרתם. הן אמרתם כי ע"י אח הקטן נוכל לברר האמת, וכי זה אח קטן, הלא הוא גדול ושלם בדעת, ומ"מ אין לו עליהם כלום, שהרי המה עשו מה שעליהם, אבל בדרך שחוק והלצה אמר וכי זה הוא אח קטן:**

(לב) לו לבדו. לא משום כי תועבה היא למצרים לא אכל עם המצרים, שהרי נהגו בו בכבוד ובמורא מלך ואיך יתעבו לאכול עמו ח"ו, אלא כך דרך המלך שלא לאכול עם עבדיו משני טעמים, שלא יתגנה בעיניהם, ושלא יהיו צריכים לשום סכין בלועיהם כי ילחמו עמו, אבל מה שלא הסבו האחים עם המצרים הוא משום כי לא יוכלון וגו', וסיפר הכתוב זה, משום מקרא ל"ד כמש"כ בהר"ד שם:

**העמק דבר בראשית פרק מד**

(ד) למה שלמתם רעה תחת טובה. א' לגנוב מבית מטיבם...

(ה) והוא נחש ינחש בו. בשבילו ועבורו, וא"כ שטות הוא מכם, שהרי יודע האמת תיכף ומיד על פי ניחושים שמצויים ורגילים היו במצרים, ודבר זה חשוב וכדאי לנחש בהם:

(טו) הלא ידעתם וגו'. לא אמר העולה של שילום רעה תחת טובה, כי אין כבודו להגיד שעשה להם טובה, באשר מחויב היה לפייסם עבור החשד כדאי' בברכות דל"א שהחושד בדבר שאין בו שצריך לפייסו, וגם לא הזכיר עולה השניה כי נגעו בכבודו, באשר באמת אינו מלך ויכול למחול על כבודו, אבל הקשה על השטות שעשו הלא ידעתם וגו':

איש אשר כמוני. ולא אמר כי אנחש בו כמאמר האיש, באשר לא רצה להוציא מפיו שהוא ח"ו ינחש. וחז"ל אמרו [סנהדרין דף ק"ב א'] על מה שאמר יהוא אחאב עבד את הבעל מעט יהוא יעבדנו הרבה, שבשביל שהוציא מפיו כזה בא למכשול עבודה זרה אח"כ בעגלי ירבעם, אבל יוסף נזהר מזה. ואמר איש אשר כמוני ראוי לנחשים, ומסתמא גם אני מנחש ואדע שבידכם הוא:

(טז) מה נאמר לאדני. כבר ביארנו לעיל כ"ד ב', שלהוציא דבר למענהו נעשה ע"פ א' משלשה אופנים, פעם ע"י לשון רכה השובר גרם ומענה רך משיב חמה, פעם ע"י לשון עז ומפחד את שכנגדו, ופעם ע"י שכל וחריצות עד שחבירו יסכים ויודה לו. ואמר יהודה מה נאמר. בלשון רכה, ומה נדבר. בלשון עז, ומה נצטדק. בחריצות, להוכיח דכל עיקר המעשה אינו אלא עלילה, וגם בנימין עצמו לא ידע מזה, אבל מה יועיל כל זה אחר אשר אנו חושבים כי האלהים מצא וגו'. וא"כ לא יועיל שום עצה ותחבולה לנגד רצון האלהים:

מצא את עון עבדיך. דכבר ידוע הא דתנן באבות פ"ד המבטל את התורה מעושר סופו לבטלה מעוני, ולאו דוקא עון ביטול תורה, דהוא הדין כל דבר עבירה שאדם עושה לרצונו סופו שיבא לידי אותה עבירה נגד רצונו, על כן חשב יהודה כי באשר עשו עון במה שהרחיקו את יוסף מאביהם ברצונם, מצא האלהים עון כזה להביא לידם ברוב צער ויגון. הן אמת שא"כ אם הם חטאו בנימין מה חטא, אבל ידוע מאמרם ז"ל בפ' החובל [ב"ק דצ"ב א'], בהדי הוצא לקי כרבא, וא"כ עיקר החטא והעונש הוא עליהם ובנימין לוקה עמהם. על כן הננו עבדים לאדני גם אנחנו. נגד דיני המושל, אמר לא מיבעי בנימין שנמצא הגביע בידו, אלא אפי' אנחנו שנתחברנו עמו וכדברינו להאיש, גם אשר נמצא הגביע בידו. נגד דיני שמים, אמר לא מיבעי אנחנו שהעוינו, אלא אפי' בנימין שנקי הוא מכל עון, מ"מ גם הוא ילקה. והנה לא מצא יהודה לב למסור נפשו על קיום שבועתו להחזיר את בנימין ליעקב, באשר חשב כי אחרי שרצון האלהים הוא אין עצה ואין גבורה. וכתיב הננו. בדגוש הנו"ן השני, וכבר פירשנו לעיל כ"ב ז' וכ"ז י"ח שבא ללמד על הכונה שאנו בחשיבות ישיות שלנו כמו שהיה, וה"נ הפירוש שאמרו לו כי אנו בכל חשיבות וגבורה שלנו נהיה לעבדים ולא בערמה, וכן יבואר להלן נ' י"ח ע"ש:

(יז) חלילה לי מעשות זאת. אין זה כבודי ורצוני להעניש אנשים שאיני רואה בהם עול, ואשר כבר התכבדתי עמהם בחזקה כי כנים המה, על כן האיש אשר נמצא הגביע בידו וגו'. והנה עתה נתודע הדבר ליהודה שאין זה עונש מן האלהים, שהרי א"כ היה ראוי שיהיו המה עבדים, אלא רצון המושל בכך, או איזה חטא של בנימין בעצמו הוא, מעתה החל להעמיד את הערבות ולעשות כל מה שבכחו: